To båtbyggerier med slipp er i drift på Måneset. En av største arbeidsplassene i området er båtbyggeriet Kåre Holthe & sønner. De har spesialisert seg på å bygge raske og effektive båter for fiskeri- og havbruksnæringen. Det egenutviklede båtkonseptet har navnet Stinger, og siden oppstarten har båtbyggeriet levert over 60 slike båter. Mange av dem brukes av lokal havbruksnæring, men kunder over hele landet har handlet Stinger fra Måneset.